

Yleislakolla potkut 

HALLITUKSELLE 

Sipilän hallitus on ollut vallassa reilut 
150 päivää. Kaikki lupaukset on rikottu ja 
takit käännetty. 

Puhe “yhteisistä talkoista” on valehtelua. 
Köyhät ja keskituloiset ovat osallis¬ 
tuneet näihin “talkoisiin” paljon rikkaita 
enemmän. Äänestäjällä ei ole Suomessa 
mitään kuluttajansuojaa, joten hallituksen 
voi erottaa vain yleislakolla. 

Perjantain 18.9. työnseisaus oli vält¬ 
tämätön ensimmäinen reaktio. Se ei 


saa kuitenkaan jäädä vain symboliseksi 
aktioksi, jonka tarkoitus oli päästää 
höyryjä pois ja rauhoittaa liittojen rivi- 
jäseniä. Yhden päivän mielenosoitus ei 
saanut hallitusta perääntymään, joten 
on välttämätöntä aloittaa rajoittamaton 
yleislakko. 

Yleislakkoa ei järjestetä sosiaalisessa 
mediassa, vaan se vaatii ammattiliittojen 
tuen. Mikäli liitot epäröivät nyt, ne voivat 
menettää pysyvästi mahdollisuutensa 
sopia työehdoista. Kutsumme kaikkia 
liittojen jäseniä valmistamaan omaa 
liittoaan yleislakkoa varten, ja kaikkia 
muita järjestöjä ja ryhmiä tukemaan 
yleislakkoa kaikin tavoin. 


Yleislakon tulee vaatia kaikkien leik¬ 
kauksien ja työehtojen huonontamisten 
peruuttamista. Paras tapa jakaa työtä 
on vähentää työaikaa, ja velvoittaa 
voittoa tekeviä yrityksiä työllistämään ja 
investoimaan ennätyksellisen suureksi 
kasvaneiden osinkojen jakamisen ja 
johdon palkankorotusten sijasta. 

Yleislakko nyt! 

Hallitus alas - eikä uutta tilalle! 
Työläisten itsehallinto! 


Pitelet kädessäsi Sytyke-lehden kahdeltatoista numeroa. Irrottamalla varovaisesti oheisen tulitikun voit käyttää tuotetta tarkoituk¬ 
senmukaisesti. Tämän numeron Sytykkeestä julkaisee anarkistiliitto Alusta. Alustaan voivat liittyä niin yksityishenkilöt kuin anar¬ 
kistiryhmätkin. Alustaan kuuluvia ryhmiä ovat A-ryhmä Helsingissä, Aura Turussa, TAL Tampereella ja koko Pohjois-Karjalan alu¬ 
eella toimiva Anarkistinen Karjala-Seura. Tämän lisäksi liitolla on yksilöjäseniä ympäri maata. Tule mukaan toimintaan: alusta.co 

Kolme tapaa 

KAATAA HALLITUS 

Sleepy Sleepers lauloi aikoinaan, että on 
vain kaksi tapaa harrastaa seksiä. Sipilän 
hallituksen kaatamiseen on enemmän 
tapoja, nimittäin kolme. 

1. Hallituspuolue tai useampi niistä 
ajautuu sisäiseen kriisiin. Perussuoma¬ 
laiset hajoavat, keskusta horjuu. Ristirii¬ 
doista syntyvä hallituskriisi voi hajottaa 
hallituksen, jos esimerkiksi perussuoma¬ 
laiset päättävät lähteä hallituksesta ja 
oppositio tekee välikysymyksen, jonka 
hallitus häviää. Välikysymyksellä on 
tosin kaadettu Suomen historiassa vain 
neljä hallitusta, joista viimeisin 1958. 

Hallituksella on eduskunnassa 123 
äänestävää paikkaa. Muutaman perus¬ 
suomalaisen eroaminen ei hallitusta 
vielä kaada ainakaan parlamentaarisilla 
mekanismeilla. P erussuomalaisissa 

kuitenkin kuohuu laajasti, ja Soinia 
vaaditaan eroamaan leikkurihallituksesta 
Hommaforumia myöten. 

Jos perussuomalaisten kannatus romahtaa 
kyselyissä leikkausten seurauksena 
samalla, kun puolueen kenttä on riitaan¬ 
tunut keskenään, persujen johto voi 
kääntyä leikkauskärkeä vastaan ja harkita 
dramaattisiakin toimia. Se voisi johtaa 
hallitukseen kaatumiseen. 

Todennäköisintä on, että perussuoma¬ 
laiset eivät lähde haastamaaan halli- 
tuskumppaneitaan, vaan korkeintaan 
taivuttavat hallituksen perääntymään 
joistakin leikkauksista. Jyrkätkin halli¬ 
tuspuolueiden sisäiset ristiriidat voidaan 
ratkaista puoluejohtoisella kamppai¬ 
lulla, jonka tavoitteena on hallituksen 
pitäminen pystyssä. 

2. Hallituksen toimien synnyttämä 
levottomuus lakkoineen voi tulla 
niin kalliiksi, että elinkeinoelämäkin 
suuttuu hallitukselle. Elinkeinoe¬ 
lämän keskusliitto on etukäteen arvioinut 
perjantain poliittisen lakon kustannuk¬ 
seksi noin sata miljoonaa euroa. Kyse on 
siis lakosta, johon eivät osallistu kaikki 
ja joka kestää useimpien kohdalla vain 
muutaman tunnin. Pitempi lakkoilu ja 
varsinkin yleislakon järjestäminen tekisi 
miljardien tuhot, jumiuttaisi erityisesti 
viennin ja saisi yhteiskunnan monella 
tavalla sekaisin. 


Osa ammattiliitoista on säikähtänyt leik¬ 
kauksia ja suostuisi niihin ainakin osittain, 
mutta SAKdaisten liittojen mukaan 
perjantain lakkoilu on vasta alkusoittoa 
tulevasta, jos hallitus ei peräänny. Kun 
lakkoilu, sekavuus ja yleinen vastakkain¬ 
asettelu lisääntyvät, pääomaa tuhoutuu ja 
yritysten voittojen lisäksi Suomen maine 
rauhallisena ja turvallisena maana kärsii. 
Lopulta voi käydä, että elinkeinoelämä 
käytännössä painostaa porvarihallituksen 
nurin, koska se teki yhteiskunnasta 
sekasortoisen. 

Todennäköisempää on, että elinkei¬ 
noelämä hyökkää viimeiseen asti ammat¬ 
tiliittoja ja lakkoilijoita vastaan. Jos yleis¬ 
lakko tulee, Sipilä ja EK voivat yhdessä 
yrittää vääntää liitoilta lopullisesti niskat 
nurin. Jos tämä ei onnistu, hallitus olisi 
hyvin huteralla pohjalla kaiken tuotta¬ 
mansa hävityksen ja kamppailun jälkeen. 

3. Hallitus lamaantuu, kun ei saa 
“kärkihankkeitaan” läpi ja ajaa 
jatkuvasti päin seinää. Seuraa halvaan¬ 
tuminen, arvovaltatappio ja lopulta ero 
hitaan rappeutumisen jälkeen. Tämä 
vaihtoehto vaatisi pitkän ja laajamittaisen 
poliittisen kriisin. 

Voisi ajatella, että näin kävisi, jos kahden 
yllä listatun tilanteen ehdot täyttyi¬ 
sivät vain osittain. Hallituksen toimet 
aiheuttavat nurinaa omissa ja raivoa 
vastustajissa, yritykset kärsivät pitkit¬ 
tyvästä kamppailusta, ja mitä enemmän 
aikaa kuluu, sitä osaamattomammalta 
hallitus näyttää. Tilanne kärjistyy, mutta 
ei yhtä nopeasti kuin kahdessa edellisessä 
vaihtoehdossa. 

Kolmas tilanne voisi lopulta olla vahin¬ 
gollisin, koska jos kriisi ja poliittinen 


halvaannus olisivat todella vakavia, 
voisi syntyä painetta asettaa Suomeen 
samankaltainen teknokraattinen nukke¬ 
hallitus “viemään asioita läpi” kuin 
Kreikan väliaikainen virkamieshallitus 
vuonna 2012. On tosin kyseenalaista, 
millainen virkamieshallitus Suomessa 
olisi mahdollinen perustuslain puitteissa. 
Perusteita teknokratialle voitaisiin 
kuitenkin etsiä kotimaisista ja kansain¬ 
välisistä finanssipoliittisista sopimuksista, 
jotka muun muassa rajaavat rakenteel¬ 
lista alijäämää. 

*** 

Kuinka realistista on ylipäänsä ajatella 
Sipilän hallituksen kaatumista? Sellainen 
on Suomessa hyvin harvinaista. Jos ei 
lasketa Anneli Jäätteenmäen vaihtamista 
Matti Vanhaseen vuonna 2003, Suomessa 
on viimeksi varsinaisesti kaatunut hallitus 
vuonna 1983. 

Harvinaista on kuitenkin Sipilän 
hallituksen toimintakin, ja “realismin” 
määritelmä muuttuu nyt nopeasti. Kaksi 
viikkoa sitten perjantain kaltainen suur- 
lakkoilu olisi vielä tuntunut vaikealta 
uskoa. Liittojen osastoissa kiehuu. Perus¬ 
suomalaisten rivit rakoilevat. Sairaan¬ 
hoitajien, myyjien ja postinkantajien 
kaltaiset työntekijät ihmettelevät, eivätkö 
he ole hallituksen mielestä edes nykyisen 
palkkansa arvoisia. 

Työvoimaa, sosiaaliturvaa, opiskelijoita, 
naisia ja siirtolaisia vastaan hyökkäävän 
hallituksen kaataminen olisi valtava 
voimannäyte ja viesti siitä, että näiltä 
ryhmiltä ei kannata leikata. 

@klementiini 

El OLE MIKÄÄN PAKKO 

Nyt on tosi kyseessä, viestivät valtaapitä¬ 
vät. Meillä ei ole vaihtoehtoja, tilanne on 
vakava, päätöksiä on tehtävä äkkiä. 

Pelolla hallinta on tehokas vallankäytön 
muoto. Pelkäävät ihmiset etsivät turvaa. 
Auktoriteetit valmiine vastauksineen an¬ 
tavat turvallisuuden tunteen. Vastineeksi 
valheellisesta turvallisuuden tunteesta 
luovutetaan vallanpitäjille, tässä tapauk¬ 
sessa siis EKdle ja hallitukselle, taas hie¬ 
man lisää valtaa ja luovutaan samalla oi¬ 
keuksista, joita ei tulla takaisin saamaan. 

Suomessa on jo vuosia peloteltu talous¬ 
kasvun hidastumisella, kilpailukyvyn 
huonontumisella ja valtion velkaantu¬ 
misella. Paremman mörön puutteessa 
Suomi-brändin tahriintumisella. Mikään 
näistä väitteistä ei kestä kriittistä tarkas¬ 
telua. Akateemiset taloustutkijat ja jopa 
talouslehdet ovat saaneet rauhassa huo¬ 
mautella, että ei tässä niin huonosti mene, 
mutta toisto, toisto ja toisto on korvannut 
kriittisen keskustelun. Hoetaan kriisitie- 
toisuutta, heikkoa kilpailukykyä ja velka- 
kellon tikitystä. 

Itse asiassa koko alkuvuoden suurin osa 
Suomen viennistä on kasvanut, kertoo 
muun muassa Talouselämä. Ainoa syy, 
miksi se muuttui lievästi miinukselle, oli 
öljy. Tarkkaan ottaen Nesteen Porvoon 
jalostamon kahden kuukauden huoltosei¬ 
sokki. Öljyn yleisen hintaromahduksen 
lisäksi muuta ei tarvittu. 

Millä tapaa (etenkin) naisvaltaisten mata¬ 
lapalkka-alojen työntekijöiltä leikkaami¬ 
nen parantaa öljyn vientiä? Se kysymys 
on kuultu huomattavasti harvemmin ja 
silloinkin kun on kuultu, perustelut ovat 
olleet luokkaa Sipilä, eli olemattomat*. 
Mistä, keneltä ja miten sinä leikkaisit, on 
sen sijaan jankutettu vuosien saatossa tu¬ 
hansia kertoja. Siitäkin huolimatta, että 
jopa vallitsevan taloustieteen valtavirta 
ymmärtää, ettei talous leikkauksilla nou¬ 
se, vaan päinvastoin. 

Suomesta löytyy myös yrityksiä, joiden 
mielestä vienti vetää, jos yritys on onnis¬ 
tunut perustehtävässään. Eli kun yritys 
myy tuotteita, joille on kysyntää. Radi¬ 
kaali näkemys nykyisin. Edelleen Talous¬ 
elämän mukaan Suomen kauppatase on 
positiivinen ja muun muassa “teollisuus- 
koneiden ja -laitteiden, autojen, metsä¬ 
sektorin tuotteiden ja metallien” vienti on 
kasvanut huomattavasti. 



*Sipilä perusteli tv-puheessaan erityisesti 
julkisen sektorin työntekijöihin kohdistu¬ 
via leikkauksia väittämällä, että yksityiset 
rahoittavat julkiset. Joku kuitenkin on 
synnyttänyt, kasvattanut ja kouluttanut 
myös koko Suomen yksityisen sektorin 
työntekijät ja omistajat. Hoitanut, hoi¬ 
vannut, lääkinnyt ja parantanut. Jostain 
syystä tämän jonkun asemaa arvonluon- 
tiprosessissa ei tunnusteta. 

Julkinen sektori on kaikkea muuta kuin 
yksityisen elätti. Parecon Finland oikaisee 
tätäkin myyttiä tarkemmin, kohta kohdal¬ 
ta. Niin ikään julkisen sektorin nettovelka 
EU-maiden pienin. Julkinen sektori ei ole 
myöskään erityisen paisunut. Suomen 
valtiolla ei ole poikkeuksellisen paljon, 
vaan itse asiassa poikkeuksellisen vähän 
työntekijöitä. Mille perustuvat väitteet 
tehottomuudesta? Esimerkiksi lähi- ja 
sairaanhoitajilla olisi tähän varmasti sa¬ 
nanen sanottavanaan. 

Mekanismia, jolla esitetyt leikkaukset loi¬ 
sivat työpaikkoja, ei ole kukaan onnistu¬ 
nut selittämään (ehkä, koska sellaista ei 
ole). Halpatyömarkkinat ne kyllä luovat. 

Ken kaipaa vielä katsausta lähihistori¬ 
aan, muistelkoon, miten paljon miljar¬ 
din yhteisöveronalennus yrityksille toi 
säällisiä työpaikkoja. Argumentit olivat 
täsmälleen samat kuin Sipilän nyt käyt¬ 
tämät. Kuka haluaa tehdä työtä, jolla ei 
tule toimeen? Sitä kannattaa jokaisen tu¬ 
levien päivien ja viikkojen aikana kysyä 
itseltään. Entä keneltä varattomat ihmiset 
ostavat tuotteita? Leikkaukset osuvat ki¬ 
peästi myös pk-yrittäjien nilkkaan. 

Entä se tuottavuus? 


Työajan pidennystä on markkinoitu rat¬ 
kaisuna, vaikka suomalaisten vuosityö- 
aika on EU-maiden keskiarvoa, siinä kun 
esimerkiksi Saksa on häntäpäätä. Kalliiksi 
parjatattu työvoimakin sijoittuu samaan 
keskikastiin. Miten tämä suhteutuu sii¬ 
hen, että Suomi on euroalueen kallein 
maa asua ja elää? 

Paitsi aivan liian pienillä palkoilla, Suo¬ 
messa jo joka kymmenes työntekijä työs¬ 
kentelee jo täysin palkatta kuntouttava 
työn, työkokeilujen, muiden tukitöiden ja 
harjoittelujen nimissä. Kuka tarvitsee ki- 
tupalkkaista tai palkatonta työpaikkaa? Ei 
ainakaan työntekijä. 

Jos miljardeja oikeasti pitäisi jostain tai¬ 
koa, niin harmaasta taloudesta niitä löy¬ 
tyisi. Se tarkoittaisi kuitenkin puuttu¬ 
mista suuryhtiöiden veronkiertoon, jota 
Kataisen hallitus vielä helpotti. Korppi ei 
korpin silmää noki. 

Leikkaukset ovat vain tulonsiirtoja köy¬ 
hiltä ja keskituloisilta rikkaille. Ne eivät 
ole pakko, vaan politiikkaa. Erittäin röyh¬ 
keää ja vahingollista sellaista. 

Jos Suomella joskus joku brändi on ollut, 
niin ei ihan varmasti tämä. 

Arvo Laine 

PS. Pelottaako valtionvelka? Jos lasketaan 
saatavat, ei Suomella ole nettovelkaa. 
Mutta niin kauan kuin on kapitalismia, on 
aina jossain velkaa. 

Kärkihankkeita jo vuodesta 1905. 


Yleislakko.org on mediaprojekti, joka seuraa Suomessa tapahtuvia työtaisteluita ja levittää tietoa yleislakoista. Projektin päämäärä on 
kaataa Sipilän hallitus ja kaikki muutkin hallitukset ja siirtyä suoraan demokratiaan sekä työväenluokan itsehallintoon. 

Suomen ensimmäinen yleislakko oli vuonna 1905. 110-vuotisjuhlien kunniaksi voitaisiin ottaa uusiksi. 

Yleislakko nyt! 

Hallitus alas - eikä uutta tilalle! 

Työläisten itsehallinto! 

Yleislakko.org on anarkistiliitto Alustan projekti, jossa toimii myös sitoutumattomia antiautoritaareja ja anarkisteja. Yksittäisistä kir¬ 
joituksista vastaavat näiden kirjoittajat, tai toimitus silloin kuin toimitus on itse ne allekirjoittanut. 

Toimituksen sähköpostiosoite: yleislakko@riseup.net 


Anarkistiliitto Alusta 


Alusta on kesäkuussa 2015 perustettu anarkistiliitto. Siihen voivat liittyä niin yksityishenkilöt kuin anarkistiryhmätkin. Tällä het¬ 
kellä Alustaan kuuluvia ryhmiä ovat A-ryhmä Helsingissä, Aura Turussa, TAL Tampereella ja koko Pohjois-Karjalan alueella toimiva 
Anarkistinen Karjala-Seura. Toimijoita on tämän lisäksi esimerkiksi Lohjalla, Vaasassa ja Miehikkälässä. Alusta on tekemässä uusim¬ 
man aluevaltauksensa Oulussa. 

Alustaan voivat liittyä kaikki, jotka hyväksyvät liiton periaateohjelman ja säännöt, jotka löytyvät osoitteesta alusta.co. Alustan ei 
ole tarkoitus edustaa kaikkia anarkisteja, eikä voi oletettaa että kaikki Suomen anarkistit haluaisivat liittyä anarkistiseen järjestöön. 
Kaipuuta maanlaajuiselle järjestölle on kuitenkin ollut Suomen Anarkistiliiton lakkauttamisesta vuonna 1999 lähtien. 

Paikkakunnilla, joilla ei ole valmiiksi anarkistista toimintaa, voi olla vaikeaa lähteä tyhjästä. Alusta tukee uusia ryhmiä ja projekteja 
tarjoamalla tietoa, kontakteja ja resursseja. Alusta toivoo myös saavansa mukaan laajan maantieteellisen otannan voidakseen toimia 
tehokkaasti. Maanlaajuinen järjestö mahdollistaa laajat kampanjat, joissa anarkistit saavat synergiaetua sen sijaan, että eri paik¬ 
kakunnilla kehitellään pieniä projekteja, joiden vaikutukset jäävät paikallisiksi. 

Alustaan pystyy liittymään helpoiten menemällä jonkin olemassaolevan Alusta-ryhmän toimintaan mukaan. Jos paikkakunnallasi ei 
toimi Alusta-ryhmää, voit liittyä yksilöjäseneksi Alustaan. 

Tervetuloa mukaan! 

Jäseneksi liittyminen ja lisätiedot: alusta@riseup.net 
WWW: alusta.co 

Paikallisryhmien yhteystiedot: 

Helsinki: a-ryhma@riseup.net 
Pohjois-Karjala: alusta@riseup.net 
Tampere: alusta-tampere@riseup.net 
Turku: auraryhma@riseup.net 


Anarkistisia ja antiautoritäärisiä linkkejä: TAKKU.NET (tee-se-itse-mediaprojekti kapinan puolesta), ALUSTA.CO (Alusta - anarkistinen liit¬ 
to), A-RYHMA.ORG (Helsingin Alusta-ryhmä), FI.THEANARCHISTLIBRARY.ORG (anarkististen tekstien arkisto), AMRHELSINKI.ORG 
(Helsingin Anarkistinen Musta Risti), MAKAMIK.WORDPRESS.COM (valtaustoimintaa Helsingissä, Squat Makamik), MUSTANKANINKO- 
LO.INFO (antikvariaatti ja infoshop), VARISVERKOSTO.NET (antifasistinen Varis-verkosto), HYOKYAALTO.NET (toimintaa uraaniteolli- 
suutta vastaan), VAARIS.ORG (anarkistinen aikakauslehti Väärinajattelija), ANARKISMI.NET/TASAJAKO (anarkistista postimyyntiä) 







